b'\n_START_ARTICLE_\nLeopard\n_START_SECTION_\n\xc4\x8crni panter\n_START_PARAGRAPH_\n\xc4\x8crni panter je skupno ime za \xc4\x8drno (melanisti\xc4\x8dno) barvno varianto katerokoli od \xc5\xa1tevilnih primerkov vrste ma\xc4\x8dk. V zoolo\xc5\xa1kem smislu je izraz panter sinonim za\xc2\xa0\xc2\xbbveliko ma\xc4\x8dko\xc2\xab. Ime vrste Panthera je klasifikacijska kategorija, ki vsebuje mnoge vrste ma\xc4\x8dk, vklju\xc4\x8dno z levom, tigrom, leopardom in jaguarjem. V Severni Ameriki se izraz panter uporablja za poimenovanje kuguarja (vrsta Puma), medtem ko v latinski Ameriki obi\xc4\x8dajno pomeni jaguar. Drugod po svetu se nana\xc5\xa1a na jaguarja._NEWLINE_Med razlikovanjem vrst iz rodov Panthera in Leopardus lahko pride do zmede. Prvotno so med panterje spadali primerki ma\xc4\x8dk z relativno dolgim repom (rod Panthera, ki vklju\xc4\x8duje leoparda), ostali pa so spadali med leoparde (rod Leopardus, ki, ironi\xc4\x8dno, ne vsebuje leoparda). Pogosto si napa\xc4\x8dno predstavljamo, da izraz panter nujno zaznamuje \xc4\x8drno ma\xc4\x8dko. Pravzaprav je panter lahko pik\xc4\x8dast (npr. pik\xc4\x8dasti jaguar in pik\xc4\x8dasti panter), \xc4\x8dreslovinaste barve (npr. puma ali kuguar), bel ali \xc4\x8drn._NEWLINE_Melanizem je najbolj pogost pri jaguarju (Panthera onca), kjer ga nosi dominanten alelomorf (vrsta gena) in pri leopardu (Panthera pardus), kjer se pojavlja zaradi prikritega alelomorfa. Natan\xc4\x8den pregled katere od teh \xc4\x8drnih ma\xc4\x8dk bo pokazal, da so tipi\xc4\x8dni znaki \xc5\xa1e vedno prisotni, vendar so skriti zaradi obilja \xc4\x8drnega pigmenta, melanina. Melanisti\xc4\x8dni in nemelanisti\xc4\x8dni posamezniki so lahko iz istega legla. Pri vrstah, ki ve\xc4\x8dinoma lovijo pono\xc4\x8di, to stanje ni \xc5\xa1kodljivo. Albino posamezniki teh treh vrst so znani kot beli panterji. Biologi domnevajo, da melanizem daje selektivno prednost v dolo\xc4\x8denih pogojih, pri katerih se pogosteje pojavlja, npr. v gostih gozdovih, kjer je manj svetlobe. Nedavne predhodne \xc5\xa1tudije omenjajo, da je melanizem lahko povezan s koristnimi mutacijami v imunskem sistemu.\n_START_SECTION_\nMelanisti\xc4\x8dni leopardi\n_START_PARAGRAPH_\nMelanisti\xc4\x8dni leopardi so najpogostej\xc5\xa1a oblika \xc4\x8drnih panterjev v ujetni\xc5\xa1tvu. Deseletja so bili selektivno rejeni v \xc5\xbeivalskih vrtih in eksoti\xc4\x8dnih trgovinah z \xc5\xbeivalmi. \xc4\x8crni leopardi so manj\xc5\xa1i in \xc5\xa1ibkej\xc5\xa1e postave kot njihovi sorodniki z obi\xc4\x8dajnim pigmentom ko\xc5\xbee. Pik\xc4\x8dast vzorec na \xc4\x8drnih leopardih je \xc5\xa1e zmeraj viden, predvsem iz nekaterih zornih kotov, pri katerih spominja na potiskano svilo. Barva ko\xc5\xbee je me\xc5\xa1anica modre, \xc4\x8drne, sive in vijoli\xc4\x8dne z ornamenti. \xc4\x8crni leopardi so zmo\xc5\xbeni uloviti in ubiti plen, ki je ve\xc4\x8d kot 610\xc2\xa0kg te\xc5\xbeji od njih, vendar se to redko zgodi zaradi mo\xc4\x8dne konkurence tigrov in levov.'